'n 7-week-aksieplan om oorwinning te behaal in die geestelike stryd.
Daar woed elke dag, die hele dag lank, 'n onsigbare oorlog om vroue. Dit kan nie gesien of gehoor word nie, maar dit kan in elke aspek van 'n mens se lewe gevoel word. 'n Toegewyde, bose vyand wil chaos veroorsaak in alles wat vir 'n vrou saak maak: haar hart, gedagtes, huwelik, kinders, verhoudings, drome en toekoms. Maar sy oorlogsplan behels dat hy haar onverhoeds en ongewapen moet vang.
In die Bybelstudie Die wapenrusting van God, deur New York Times-topverkoperouteur en motiveringspreker Priscilla Shirer, word vroue met behulp van Skrifstudie en besprekingsvrae toegerus met die wapenrusting van God, waarvan gebed die belangrikste is.
Die wapenrusting van God is meer as net 'n Bybelse beskrywing van 'n gelowige se wapenrusting; dit is 'n 7-week-aksieplan om oorwinning te behaal in die geestelike stryd.
Ook beskikbaar in Engels onder die titel Armor of God
Priscilla Shirer is 'n spreker met 'n meestersgraad van die Dallas Theological Seminary. Sy is ook 'n gewilde outeur en die skrywer van Die standvastige vrou, een van die boeke wat saam met die fliek Courageous verskyn het. Priscilla is getroud met Jerry. Sy en Jerry is die stigters van Going Beyond Ministries. Priscilla staan tans voltyds in vrouebediening. Priscilla het haar filmdebuut in War Room gemaak.
Net sodat jy kan weet waarvoor jy jou inlaat …
Hierdie Bybelstudie behoort uniek te wees. 'n Bietjie anders as al die ander wat jy al gedoen het. Want, teen die tyd dat jy klaar deur hierdie Bybelstudie gelees (en gewerk) het, behoort die omslag nie meer netjies om die boek te pas nie. Dit behoort heeltemal verfrommel te wees omdat jy dit so dikwels oopgemaak het. Oorloggeteister. Glad nie meer geskik om vir iemand anders as Kersge skenk te gee nie.